CELEX: 31976R0374
Language: hr
Date: 1976-02-17 00:00:00
Title: Uredba Vijeća (EEZ) br. 374/76 od 17. veljače 1976. o odstupanju od Uredbe (EEZ) br. 2750/75 u vezi s postupcima mobilizacije žitarica koje treba isporučiti kao pomoć u hrani u korist Libanonske Republike

11/Sv. 113
            
            
               HR
            
            
               Službeni list Europske unije
            
            
               8
            
         31976R0374
   
               L 045/8
            
            
               SLUŽBENI LIST EUROPSKE UNIJE
            
         UREDBA VIJEĆA (EEZ) br. 374/76
   od 17. veljače 1976.
   o odstupanju od Uredbe (EEZ) br. 2750/75 u vezi s postupcima mobilizacije žitarica koje treba isporučiti kao pomoć u hrani u korist Libanonske Republike
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2727/75 od 29. listopada 1975. o zajedničkom uređenju tržišta žitarica (1), kako je izmijenjena Uredbom (EEZ) br. 3058/75 (2) i posebno njezin članak 28.,
   uzimajući u obzir Uredbu Vijeća br. 359/67/EEZ od 25. srpnja 1967. o zajedničkom uređenju tržišta rižom (3), kako je zadnje izmijenjena Uredbom (EEZ) br. 668/75 (4), a posebno njezin članak 23. točku (a),
   uzimajući u obzir prijedlog Komisije,
   budući da je poželjno da se u određenim iznimnim slučajevima žitarice koje treba isporučiti Libanonskoj Republici kao pomoć u hrani mobiliziraju putem dovoljno fleksibilnog i brzog postupka;
   budući da upotreba postupka natječaja predviđena člankom 4. stavcima 1. i 2. Uredbe Vijeća (EEZ) br. 2750/75 od 29. listopada 1975. o utvrđivanju kriterija za mobilizaciju žitarica namijenjenih za pomoć u hrani (5) ne dopušta uvijek ostvarivanje ciljeva fleksibilnosti i brzine; budući da, stoga, treba biti moguće primijeniti drugi postupak,
   DONIJELO JE OVU UREDBU:
   Članak 1.
   Odstupajući od odredaba članka 4. Uredbe (EEZ) br. 2750/75 može se osim postupka natječaja koristiti drugi postupak za isporuku u fazama FOB ili CIF (ili u odgovarajućim fazama) žitarica i/ili riže koje se isporučuju kao pomoć u hrani Libanonskoj Republici u korist onih koji su pogođeni nedavnim događanjima.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 17. veljače 1976.
      
         
            Za Vijeće
         
         
            Predsjednik
         
         J. HAMILIUS
      
   
   
      (1)  SL L 281, 1.11.1975., str. 1.
   
      (2)  SL L 306, 26.11.1975., str. 3.
   
      (3)  SL L 174, 31.7.1967., str. 1.
   
      (4)  SL L 72, 20.3.1975., str. 18.
   
      (5)  SL L 281, 1.11.1975., str. 89.